钦定古今图书集成/理学汇编/学行典/第047卷 > 书经 > 《商书汤诰》
## 钦定古今图书集成/理学汇编/学行典/第047卷 > 书经 > 《商书汤诰》

惟皇上帝，降衷于下民，若有恒性，克绥厥猷惟后。

〈纂传〉朱子曰：何故不说降善，却说降衷？看得衷字是个无过不及，恰好底道理。天之生物，个个有一副恰好底道理，　恒常也。自天而言，则谓之降衷；自人受此衷而言，则谓之性猷，即道也。道者性之发用处。真氏曰：“《六经》言性，始见于此。”